România a pierdut pe Estadio "Metropolitano" din Madrid, cel mai important meci amical înainte de Euro 2024, 2-3 (0-2) cu Columbia.
O corecție pentru reprezentativa lui Edward Iordănescu, România arătându-și limitele în compania unui adversar extrem de puternic, chiar dacă rezultatul a fost cosmetizat de reușitele din final, ce au redus scorul de la 0-3. În formula tricoloră au fost titulari cei doi jucători din Alba, Nicolae Stanciu, căpitanul primei reprezentative, înlocuit în minutul 78, și Andrei Rațiu, utilizat în flancul drept al defensivei.
Supertestul cu o națională în mare formă, Columbia cu 20 de partide fără eșec și victorii cu Spania, Brazilia sau Germania, a beneficiat de o atmosferă sud-americană în tribune. Pe teren neutru, la Madrid, întâlnirea a atras în jur de 40.000 de spectatori, dintre care 15.000 români, inclusiv și din Alba (vezi foto)
Cu 7 modificări în formula de start comparativ cu precedentul joc de verificare, "tricolorii" au dezamăgit în prima repriză, când nu au reușit să trimită un șut pe spațiul porții adverse, iar Columbia a profitat din plin de erorile defensive și a marcat prin Cordoba (6) și Arias (35), care au profitat de gafele cuplului Burcă-Drăgușin. Un rezultat firesc după evoluția ostilităților, Luis Diaz, extrema de la Liverpool, semânând panică în apărarea României la fiecare acțiune.
În actul secund, jocul s-a mai echililibrat oarecum, dar Asprilla (80), a dus scorul la proporții drastice, iar I. Hagi (84) a semnat golul de onoare, pentru ca Fl. Tănase (90+3) să închidă tabela. România pierde după o serie de 12 jocuri imbatabile, fiind multe semne de întrebare înaintea turneului final din vară, din Germania. Columbia a învins România pentru prima dată în istorie, în dreptul nostru stând marile victorii de la Mondialele din 1994 și 1998
România: H. Moldovan – Rațiu, Drăgușin, Burcă, Opruț – R. Marin, M. Marin, Stanciu – Moruțan, Alibec, Mihăilă; rezerve Niță, Aioani – Manea, Nedelcearu, Cicâldău, Pușcaș, I. Hagi, Drăguș, Man, Racovițan, Sorescu, Olaru, Fl. Coman, Șut, Fl. Tănase
Foto: Lucian DANCIU (Madrid)
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
Record nou pentru cugireanul Vasile Hârjoc și România: Ce a reușit atletul la Campionatul European din Polonia
Record nou pentru cugireanul Vasile Hârjoc și România: Ce a reușit atletul la Campionatul European din Polonia Atletul cugirean, Vasile Hârjoc, a participat la Campionatul European din Polonia unde a concurat la proba 3000m individual, în sală. Timpul scos de acesta este un nou record pentru România. În perioada 17-23 martie 2024 s-a desfășurat, în […]
Secțiune Articole Similare
-
Opinii - Comentariiacum 2 zile
Obiceiuri, tradiții și superstiții de Buna Vestire: Zi aducătoare de veste minunată în care oamenii nu au voie să se certe. Credincioșii au dezlegare la pește
-
Sportacum 3 zile
FOTO: Metalurgistul Cugir – CSM Unirea Alba Iulia 1-1 (1-1), în derby "de Alba" | Dezamăgire pentru "alb-negri", care au ratat play-off-ul
-
Opinii - Comentariiacum 5 zile
22 martie: Ziua Mondială a Apei. O zi în care se atrage atenţia asupra gestionării eficiene a resurselor disponibile
-
Opinii - Comentariiacum 17 ore
26 Martie: Domnitorul Carol I a fost proclamat primul rege al României. ,,Regele de Oțel'' care a transformat țara într-un regat independent
-
Opinii - Comentariiacum 3 zile
24 martie: Ziua mondială de luptă împotriva tuberculozei
-
Opinii - Comentariiacum 2 zile
25 martie: Ziua naţională a pădurilor: De la dezastre naturale la defrișări, aceste importante resurse au nevoie de ajutorul nostru